《雪》
宋代·喻良能

长风永夜搅青冥，晓起寒光乱眼凝。
回旋舞空端入画，飘萧着水自成冰。
松篁被练三千士，冈阜瑶台十二层。
茆舍倍添薪火费，只因无事读书灯。

作者简介：婺州义乌人，字叔奇，号香山。高宗绍兴二十七年进士。补广德尉。历迁工部郎中、太常寺丞。出知处州，寻以朝请大夫致仕。尝进《忠义传》二十卷，孝宗深加叹赏，即命颁行。为文精深典雅。有《香山集》、《家帚编》等。